《撚须寄傅子渊》
宋代·李之仪

一日几回撚白须，我本于世非葭莩。奈何寸沫长自濡，起倒不葭须人扶。

眼前扰扰嘈笙竽，况于得失随有无。鼠壤狼籍多弃馀，史云空悲釜生鱼。

抓搔世垢清肌肤，愈下愈拙真挈壶。爱极并爱屋上乌，古诗有之今辄如。

不愿百尺腾龟趺，不愿去为在泾凫。只愿卒岁眼长淤，百无所见常踟蹰。

出门擿埴寻君居，万里付于千里驹。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。